கேள்வி: சாவித்திரி மாதா கோவில் குறித்து விரிவாக சொல்லுங்கள்.
பதில்: சாவித்திரி மாதா மந்திர் (''Savitri Mata Mandir'') அல்லது சாவித்ரி மாதா கோவில் என்பது இந்தியா இராசத்தான் அஜ்மீர் மாவட்டம் புஷ்கர் உள்ள ஒரு பிரபலமான யாத்திரைத் தலமான இரத்னகிரி மலையில் அமைந்துள்ள சாவித்ரி தேவியின் இந்துக் கோவில். சாவித்ரி மாதா மந்திர் என்பது மலை உச்சியில் உள்ள ஓர் இந்து கோயில். இந்தக் கோயில் சுமார் 750 மீட்டர் உயரத்தில் அமைந்துள்ளது. இந்தியாவின் மிக முக்கியமான கோவில்களில் ஒன்றான சாவித்ரி கோவிலுக்குச் செல்ல 970 படிகள் , உள்ளன. பிரம்மன் மனைவியர்களான சாவித்திரி , காயத்ரி ஆகிய இருவரின் சிலைகளும் இந்தக் கோயிலில் நிறுவப்பட்டுள்ளன. படிமம்:Hill_top_temple,_overlooking_Pushkar_lake,_Rajasthan.jpg இந்தக் கோயிலில் மூன்று சிலைகள் உள்ளன. நடுவில் சாவித்திரி தேவியும், வலது பக்கத்தில் சாரதா தேவியும், இடது பக்கத்தில் சரசுவதி உள்ளனர். இந்து நாட்காட்டியின்படி, பாதோ மாதச் சப்தமி இரவில் சாவித்திரி மலையில் அமைந்துள்ள மாதா சாவித்ரி கோவிலில் ஜாகரண விழா ஏற்பாடு செய்யப்படுகிறது. வாரத்தின் அனைத்து நாட்களிலும் காலை 5 மணி முதல் மதியம் 12 மணி வரையிலும், மாலை 4 மணி முதல் இரவு 9 மணி வரையிலும் கோவில் திறந்திருக்கும். நுழைவு கட்டணம் இல்லை. பக்தர்கள் சாவித்திரி மாதா கோவிலை நடந்தோ அல்லது கம்பிவட வாகனம் மூலமாகவோ அடையலாம்.